bavarian-nlp/barwiki-20250901 huggingface dataset:
Eiropa

EiropaEuropa
Eiropa (griachisch , ) is da westliche Tei vo da eirasischn Landmassn und mocht uma a Fimftl davo aus. Obwoi Eiropa geografisch gseng a Subkontinent is, dea wo mit Asien zamma an Kontinent Eurasien buidt, wiads aus historischn und kuituarejn Grindn ois Kontinent ogseng. 
Nama.
Da Nama „Eiropa“ losst se am weidastn in da oidgriachischn Sproch zruggvafoign: Do is ' moast ois Kompositum aus oidgriachisch , ', „weit“ und , ', „Sicht“, „Gesicht“ afgfosst, dahea moant ', „s Wei mit da weitn Sicht“.
Noch da griachischn Mythologie woa des da Nama vo ana phönizischen Kinidochta, de wo Zeus in Stiagstoit schwimmand noch Kreta entfiaht und dortn vafiaht hod. Da Nama stammt noch Auffossung vo a poa Etymologn aus ana semitischn Sproch und is dann gräzisiat woan, z. B. ausm phönizischn "", „dunkl“, „Omd“; dahea a „Omdland“.
Eadkund.
Eiropa hod gega Asien koa oadeitige geografische oda geologische Grenz. Deshoib san de Grenzn vo Eiropa a gsejschoftliche Ibaeikumft ("„Eiropa is koa Ort, sondan a Idee.“" – Bernard-Henri Lévy). In Middleiropa wead oft de Definition vo Philip Johan vo Strahlenberg vawendt. Danoch buidn s Uralgebiage und da Uralfluss de Ostgrenz vo Eiropa. Fuern Akademika Anderl Kaplan biatet Eiropa "a Maximum an kulturella Diversität in an minimaln geografischn Abstond".
Insgesamt hod Europa a Flächn vo ebba 10,5 Millionen Quadratkilometa und is damid da zwoatkleanste Kontinent, noch Australien. De Nord-Sid-Ausdehnung betrogt ebba 3800 Kilometa. In Ost-West-Richtung misst s eiropäische Festland ebbaa 6000 Kilometa, vom Uralgebiage in Russland bis zua Atlantikküstn vo Portugal.
Sprochn.
Mea wia 90 Prozent vo de Eihwohna vo Eiropa redn indogermanische Sprochn. Am moast vabroadt san de slawischn, germanischn und romanischn Sprochn. Aa Griachisch, Albanisch, de baltischn und kejtischn Sprochn, sowia s Romani zejn za de indogermanischn Sprochn.
De uralischn Sprochn stejn de zwoatgresste Sprochfamij vo Eiropa dor. Se gliedan si in de samojedischn Sprochn, de vo oanign wenign Tausend Leidln im aissastn Nornost vo Eiropa gredt wead, und in de finno-ugrischen Sprochn. Dazua zejn vor oim Finnisch, Ungarisch, Estnisch ois Amtssprochn, weidas de gesprochenen samischen Sprachen wo z Lappland gredt wean und a poar Mindaheitnsprochn, vor oim in Russland.
Im eiropäischn Tei vo da Tiakei is mit Tiakisch a Turksproch a Amtssproch. Ondane Turksprochen wean in Ost- und Sideiropa ois Mindaheitnsprochn gredt, wia beispuisweis s Gagausische und s Tartarische. Mit Kalmuckisch wead am Ostrand vom Kontinent aa a mongolische Sproch in Eiropa gredt.
Im Noadostn vo Schpaniän wead no Baskisch gred und gschrim, vo wo vui Sprochwissnschoftler davo ausgä, das die ejtaste Sproch vo Eiropa is.
Musi

Musi nennt se ois wos in irgandoana Weis aus na Foig von Teen bstäht, de wo so ebbs ähnlichs wia an Woiklang dagem. Des nennt se dann a Melodie. Aus do Obfoige vo de Teen und Graische in da Zeit entstengan Rhythmen.
De Melodie wead in untaschiedlicha Weis eazeugt. Alloa mit da menschlichn Stimm (Gsang) oda mit am Inschtrument. Wos dann "woiklingt" is freili a Gschmackssach des se wiedarum je noch Oita weidaentwicklt.
Jeds Land hod dabei a oagne Art vo da Musi; in Bayern redt ma vo da Boarischen Voiksmusi, wenns noch da traditionellen Weis gschpuit wead.
Es gibt aba aa neben Voikmusi und Klassik no an Haffa an andana Musi, de wo ned deagschdoit is, sondan de wo se im Lauf vo da Zeit in unsana Popkultur dawickelt ham. Dazua ghean so Sacha wia da Hip Hop, da Jazz, da Blues oda de Rockmusik.
A grosse Roin in Bayern spuin seit jeher de Liadamacha, de se nedt da Tradition vaschreim sondan eanane Texte in aktuelle Musikrichtunga spuin um aa de Jingan oo z schprecha.
Islam

Da Islam (arabisch: ) is noch'm Kristndum, mid 2 Milljardn Ohänga de zwoatgresste Religion vo da Wejd. De Ohänga wean Moslems oda Muslime gnennd. Es is oane vo de fimf Wejdreligiona und a monotheisdische Religion, wo si streng vom Polytheismus ogrenzt, de wo owa ondare (ejtare) Offmbarungsreligiona ois Voagängareligiona vom Islam akzeptiat. As bestimmade Element is de Leare vo "tauḥīd", da Oaheit vo God.
As Woat Allah ) guit in de arabischsprochign Lända, im fost rein remisch-katholischn Malta sowia in Indonesien sowoi aa fia de Kristn ois wiara fia de Muslime ois Woat fia „God“.
De easchte Quejn im Islam is da Koran, wo fia de Glaibign as unvafejschte Woat vo God is.
Fast olle muslimischn Männa san beschnitdn.  In manchn Ländern feian Muslime mid da ganzn Familie a Beschneidungsfest. In da Diakei foid 's besonders prachtvoi aus. Wia fia Judn is aa fia Muslime de Männlich Beschneidung a Zeichn fia ihrn Bund mid God.
Innare Stod (Wean)

De Innare Stod (aumtlich: Innere Stadt (Wien)) is da 1. Gmeindebeziak und gleichzeitig da oide Stodkean vo da östareichischn Bundeshauptstod Wean. Bis zu de easchtn Eingmeindungen 1850 woa des praktisch identisch min gsaumtn Stodgebiet. Uaspringlich woas in via Viatl untateut, de wos noch de wichtigstn Stodtor gnennt wuan san: s "Stubmviadl" (Noadostn), s "Kärntna Viadl" (Siidostn), s "Widmerviadl" (Sidwestn), s "Schottnviatl" (Noadwestn).
Mythologie

Mythologie (friaha aa: Sognwejd gnennd oda aa: Sagenwelt) is de sisdematische Bscheftigung mid de Mythen, sei des in literarischa, wissnschoftlicha, mistischa oda religiäsa Foam. Mythologie is somid meah ois nua de Gsomtheit vo de Mythen vo an Voik, ana Region oda ana sozialn Gruppn.
Seah haifig wead da Begriff owa gnau so vawendd, ois Gsomtheit vo de Mythen noch da Zuaghearigkeit za ana Kuitua bzw. Region. Donem ko ma aa Mythen za vaschiednen Themen kuituaiwagreifnd, sprich sistematisch, bhondln. Ma eahoid donn Untateilunga wia z. B. Landschoftsmythologie, Astroimythologie, Zoihnmythologie.
Mythologie bschäftigd se owa a mid da Frog noch da Heakunft vo de Mythen und dean Vahäjtnis zu ondan Eazehjfoama wia Legendn, Meachen, Sogn. Bsondas Meaachen wean midunda ois degradiade Mythen ogseng. De Entwicklung vo de Mythen ois eazehjarische Gottung und a iahra Tronsformazion za Meachen is Gengstond vo da Narratologie. De Entstähung vo Mythen is a Gengstond vo da Psychologie, bsondas vo da ehemois modeana Vejkapsychologie.
Wei da Gengstond vo de Mythen gmeinhi religiäs gseng wead, is eana Eafoaschung eng mid da Religionsgschicht vabundn. Informaziona aus Mythen san wichtig za da Rekonstrukzion vo religiäse Voastejunga, de monchmoi Inhoite vo untaschiedlichn mythologischn Uaspring za an System vabindn.
Zentroie Themen in da Mythologie san de Easchoffung vo da Wejd (Schepfungsgschicht) sowia Prozesse vo da Zastearung und Eaneiarung (z. B. innahoib vo da Natua, Wiedagbuat), haifig in Vabindung mid'm Kompf vo untaschiedlichn Mächtn (sowoi vo konkrete Geddagstoitn, Himme und Eadn, ois a vo obstrokde, wia "guad" und "bäs", "hej" und "dunkl") und dena eana gengseitiga Iwaweutigung.
Listn vo Mythologien und Göttawoitn

Hia entstet a Listn vo Artikln zu polidheisdischn und natuareligjösen Geistan, Gettan, Gettawöitn und Mithologin (anzelne Getta und Gettinnen eigerückt, zusåmmenfåssende Artikl ned eigrückt), um a weng Uadnung zu schåffen.
Europa.
Vüle mithologische und religjöse Themenkreise san meararen eiropäischen Vöikan gmein, so de Öifen und des Schema vo Geddahierarchien (Owagetta/Gettavoda, de Dreifoche Geddin, untageuadnete Gedda, niedare Geista).
 Akkadische Mythologie - Aråwische Mythologie (vua-islamisch) - Armenische Mythologie - Assyrische Mythologie - Babylonische Mythologie - Biblische Mythologie - Kristliche Mythologie - Hethitische Mythologie - Islamische Mythologie
 Abenaki Mythologie - Algonkin Mythologie - Ámerikanische Folklore (ned-indianisch) - Blackfoot Mythologie - Chippewa Mythologie - Creek Mythologie - Crow Mythologie - Haida Mythologie - Ho-Chunk Mythologie - Hopi Mythologie - Inuit Mythologie - Irokesen Mythologie - Huronen Mythologie - Kwakiutl Mythologie - Lakota Mythologie - Leni Lenape Mythologie - Navaho Mythologie - Nootka Mythologie - Pawnee Mythologie - Salish Mythologie - Seneca Mythologie - Tsimshian Mythologie - Ute Mythologie - Mythologie dea Zuni
 Aztekische Mythologie - Guarani Mythologie - Haitianische Mythologie - Olmekische Mythologie - Toltekische Mythologie
Afrika

Afrika hod 30,2 Mio. Quadratkilometa und is desweng noch Asien und Amerika da drittgräßde Kontinent. Des is ebm dreimoi so grouß wia Eiropa. In Afrika wohnan ungfäa 1,1 Milliardn Leid (2014), wos 14% vo da Wejdbevökarung sand, zwengs dem groußn Woxtum vo da Bevejkarung in Afrika wean des owa oiwai meara. Im Nordn is is Middlmeea, im Westn da Atlantik, im Ostn da Indische Ozean und is Roude Meer. D Sahara is de Grenz zwischn de Araba in Noadafrika und am subsaharischn Schwoarzafrika.
Eadkund.
Gliedarung.
Afrika wead in de foigandn Regiona aufteit:
Religiona.
Mea wia 41% vo de Afrikaner san Muslime, voa oim im Noadn, Wesdn und Osdn vo Afrika. 48% san Kristn und san voa oim im Sidn dahoam. Umara 10% ghean ned zua de groußn Wejdreligiona dazua, sondan glaam an gonz ondane Sochan, zum Beispui an Geista, de wos in olle Leid und Sochan wohna. Des hoassd ma nocha Animismus.
Amerika

Amerika is a Doppekontinent mid 42,5 Milljonen Quadratkilometan und domit da zwoatgräßte Kontinent.
Auftöjt werd Amerika in Noadamerika (mit Middlamerika) und Siidamerika.
Da Nom Amerika kimmt vom italienischn Seefoara und Entdecka Amerigo Vespucci, dea wos ois easchta ognumma hod, dass Noad- und Siidamerika oagne Kontinente san.
A grossa Tei vo de Ureiwohner vo Amerika wean Indiana gnennd, wos davo kummt, dass ma am Anfang glaabt hod, dass'a Eadtöj vo Indien is. Ondane Ureinwohna san de Eskimos.
Einteilung.
De ibliche Einteilung entspricht im Wesentlichn aa da Plottentektonik. Es gibt nämli a noadamerikanische (ohne Zentralamerika), a sidamerikanische und a karibische Plottn (de wo Zentralamerika mit einschliasst).
Im englischn Sprochraum wean Noad- und Siidamerika ois zwoa Kontinente ogseng. Da Doppekontinent wead ois "the Americas" bezeichnet. America wead wia im Boarischn ois Synonym fia de USA vawendt.
Asien

ASIEN
Asien is mit ebba 44,615 Milljonen Quadradkilometa da gresste Kontinent und a Tei vo Eirasien. Er mochd ebba a Drittl vo da Landmassn vo da Eadn aus. In Asien lebm ebba vier Milljardn Menschn und damit ebba 60 Prozent vo da Wejdbevejkarung.
Da Begriff "Asien" (Asia) kummd ausm Assyrischn und hoassd iwasetzt Sunnaaufgang. De Rema hom en Begriff fia eana Provinz Kloaasien vawendt ghobt.
Eadkunde.
Regionen:
Spoviecha

&lt;templatestyles src="Vorlog:Taxobox/style.css" /&gt;
De Spoviecha ("Mammalia"), dt.: Säugetiere san a Glass fo di Wirwiviecha, de wos ma zmoast an eanam Föi dakennt, und de wos eanane Jungan mid Milli saing. Af da ganzn Wöid gibts heidzudogs um di 5500 Ortn fo Spoviecha; se weant in drei Untaglassna aufdeid: de Ursaiga, de wos nu Oa lengt, di Beitlsaiga und de Hähan Spoviecha, de wos aa Plazentaviecha hoassn; biologisch gseng ghead zu de letztan aa da Mensch dazua.
Systematik.
De häan Spoviecha wern untagliedad in 21 Ordnungan:
Nom.
Da boarische Nom „Spoviecha“ loadt si von am oidn Wort fia „saing“ o, vgl. im Deitschn Spanferkel, boarisch Spofaggal: a Faggal, wos nu Milli saigt.
Frongafös

Frongafös (deitsch: Frankenfels) is a kloana Moakt mit Leid () im Beziak St. Pöötn-Laund in Niedaöstareich.
Frongafös wiad auf de Endsübn betont. Stodleit und heitzutogs a scho etla Dosige betonan Frongafös auf de easchte Sübn.
Geografie.
Frongafös is im Mostviadl in Niedaöstareich und hod 56,16 km². 
57,34 Prozent va da Flächn is Woid.
Duach Frongafös rinnt de Natters, des is a kloas Nebnbachal va da Pielach. De Pielach rinnt owa a a poahundat meta duachs Gmoagebiet.
In Frongafös gibts in Moakt und Gegendn und Rottn:
Fokaschtoarotte, Fischbomürotte, Grassarotte, Gstettngegnd, Hofstodgegnd, Koarotte, Lambogegnd, Lechagegnd, Moaknschlogrotte, Peenarotte, Pielachleitngegnd, Rosnbichlrotte, Edrotte, Taschlgromrotte, Tiafgromrotte, Übagaungrotte, Weißnbuaggegnd und Wiesrottn.
De Eiteulung fa de Rotten is fa friaraszeiten, wos in jeda Rotte an Rottmo' gebm hot, dea wos fia de Baunleit ban Buaghean gredt hot.
Gschicht.
Friaraszeiten im Oitatum hot Fronkafös za da remischn Provinz Noricum gheat. Nochhea woan amoi a poa Slawen im Lond.
In da neichan Zeit hom owa in Fronkafös oiweu baiern glebt.
Eihwohna.
Ba da Voikszölung 2016 woan 2021 Leid Frongafösa, 2001 woans 2187, 1991 hots 2118 Eihwohna gebm, 1981 2026 und 1971 1989 Leid.
Politik.
Buagamoasta is da Winta Herbert, a Mittastoa Herbert gnonnt, Vize da Eiglsreita Christof (oi zwoa ÖVP).
Im Gmoarod sitzn seit da Woi 2015:
Ois mitanond san des 21 Sitz'.
Vakea.
De Zöla-Bon bleibt a etla moi steh' in Frongafös:
Bohnhof Schwoaznbo', Bohnhof Frongafös, Hoitstö Boding, Bohnhof Lambomü'.
Friaraszeitn hots a nu de Valodareistö Weißnbuag und bis Dezemba 2010 a Hoitestö in Unterbuachbeag gem. In nexta Zeit wiad in Lambomü' a neichi werkstod baut.
Fia de Autafora geht de LB39 (Pielachtoistroßn) vabei. Ausadem geht a nu a hoiwix rewetialichi Strosn üwa Schwoaznbo' und d'Gschoad-He noch Tianitz umi und a ondare üwan Weißnbo' und Plongastoa weita umi noch Texing.
Partnagmoa.
Frongafös is Partnagmoa va Hoistod in Untafrankn.
Sproch.
In Frongafös wiad a Mostviatlarische Gottung vam Bairischn gredt. Weu Frongafös do a bissl weida weg va da Stod is, hom si nu eha gwisse Weata dahoitn wia weita aussizua.
Ois Pielachtola ko ma teuweis van Dialekt dakenna (oda ehata darodn) obs oana va draussdabei (Owagrofadoaf oda Hofstetn) oda va Frongafös is.
Mittlerdn

Mittlerdn is a fiktive Wejd, de vom J. R. R. Tolkien fia seine Biacha erfundn worn is. De meistn Gschichtn vom Tolkien wia zum Beispui "Da gloane Hobbit" und "Da Herr der Ringe" spuin in Mittelerdn. In Mittelern lebn, wia fürs Fantasy-Genre üblich, de unterschiedlichstn Arten vo Lebewesen. Do hods wia in da wiaklichn Wejd a Menschen. Aber a Elben, Zwerge, Orks, Ents und gloane Hobbits.
Angus Young

Angus McKinnon Young (*31. März 1955 in Glasgow, Schottland) is mit seim Bruada Malcom Young Grindungsmitglied und Lead-Gitarrist vo d'Band AC/DC.
Aufgwachsen woar a in Schottland, awa seine Eltern wandatan wega da Arwad boid nach Australien aus. Wia seine Briada George (dea scho boid mit seina Band Easybeats a Karrier higlegt hod) und Malcom leant a friah as Gitarrenspui. Mit 15 schmeisst ea de Schui hi, hoit awa schbaada an Abschluss nach und mocht a Druckalehre.
Weil se de Bands vo seine Briada aflösen, grindet ea zammen mit Malcom de Band AC/DC; afn Noma kimmt eahra Schwesta, de wo des af eahra Nähmaschin siehgt und findt, dass des subba zua dem Sound vo da Gruppn basst. Scho boid werdens mit eahna Musi, de wo bis heit begeistat, zu Schdars.
Angus tritt nia ohne sei Gibson SG und sei Schuiuniform af, a Tradition, de wo se vo de Anfäng bis heit g'hoitn hat. B'kannt is'a aa außadem fiarn "Duck Walk" (abgschaut vo seim großen Voabuid, am Chuck Berry) und fiar sei ständigs Grenne und Ghupfe üwa d'Bühne.
Fuaßboi

Fuaßboi is a Boispoatort, ba da zwoa Moschoftn mit'm Zui gegaoananda ontretn, mehr Tore ois da Gegna zua eazuin und so s'Spui zua g'winna. D'Spuizeit is iwlichaweis zwoamoi 45 Minutn, zuazuglich Nochspuizeit sowia gemafois Valängarung und/oda Ejfmetaschiessn. Oane Moschoft b'steht in da Regl as ejf Spuian, vo dena oans da Torwart is. Da Boi deaf mit'm ganzn Keapa g'spuit weadn mit Ausnahme da Arme und Hände; voawiagend wead ea mit'm Fuaß g'tretn. Nur da Torwart (innahoib vom eingna Strafraum) – bzw. d'Fejdspuia beim Oawuaf – deaffa den Boi mit'n Händn b'riahrn.
Damit koana vo d'Spuia an Radau, g'nannt Foul, mocht, gibts no d'Schiri mit d'zwoa Heyfa an da Seitnlinie, d'wo eahm ozeing, wenn a Spuia im Obseits gschdondn is oda an sonsting Schmorrn g'mocht hot. As Abseits is dawei so schwaar zua vazäyn, dass des eh koa Sau kapiat, desweng lass'mas glei weg. Meah dazua und am Schbuifeyd findst unta Fuaßboiregeln.
Fuaßboi wead eigntle in olle Länder fabriziert, vo dene d'meistn eahrane eigne Liga ham. Olle via Joahr treffens si dann zua d'Weyt- oda Eiropamoastaschoftn, wo se eahna Tschämpion damitteln.
Zu d'bestn Fuaßballa vo da G'schicht ghern außa dem Brasiliana Pele unsa Kaisa, da Franz Beckenbauer, da Lothar Matthäus und unsa Tormo Sepp Maier, in Esterreich da "Hansiburli" Hans Krankl. Andane vo d'guadn Fuaßballa wärn no da Lionel Messi und da Cristiano Ronaldo.
2014 hod d'deitsche Fuaßboinationalmoschoft zuletzt wos g'wunna, nähmlich d'Wejdmoastaschoft in Brasilien. Dabei worn aa a baar Bayern wia da Bastian Schweinsteiger, da Philipp Lahm oda da Thomas Müller.
In da heidign Zeit san d'bestn deitschn Fuaßballa alawei no da Thomas Müller, da Joshua Kimmich oda ois Toamo da Manuel Neuer. D'drei hom 2020 mim FC Bayern Minga d'Champions-League g'wunna.
Vareine.
Im Fuaßboi gibt 's vui Profivareine, oiso soiche, bei denen d'Spuia vom Varein angstöd san. D'Spuia wean oiso vom Varein dafia bezoit, doss bei dem Varein spuin und ned beiam ondan. 's gibt owa natirlich aa vui Freizeitmoschoftn, oiso soichane wo d'Spuia afoch nua in ira Freizeit Fuaßboi spuin und ian Lebnsuntahoit mid an ondan Beruf vadienan. Zu d'b'kanntestn Profivareine ghean unta ondarem:
Lign.
D'Vareine spuin donn in eanare Lign genganand. D'hechste Liga in Deitschland is d'deitsche Fuaßboi-Bundesliga, in Esterreich gibts aa a soichane Fuaßboi-Bundesliga.
Zeus

Da Zeus woar fiar de Griachn vo da Antikn da obaste God, dea wo mit seine Mitgedda afm Olymp glebt und Nektar drunga und Ambrosia gessn hod. Ea heascht iwa de gsamte Wejd, de wo ea se vo seim oidn, dattrign Voda, am Kronos, dakämpft hod. Dea hod nämle olle seine Gschwisda noch eahna Gebuat mit Haud und Hor uwegschlunga, wei ea Schiss um sei Heaschaft g'habt hod (da Kronos hod nämle damois scho sein Voda, an Uranos, ausgschmiat); da Zeus awa is vo seina Muadda, da Reah auf Kreta vasteckt woan, so dass ea se schbäda, ois ea a großer Lackl woar, an seim Vater hod rächa kenna.
Vaheirat is da freche Buarsch mit seina eignen Schwesta, da Hera, de wo vom Uranos zammad mit de andan wiada ausgschbiem woan is, weil da Zeus ja de Raffarei g'wunna g'habt hod. Seine Briada hoda aa belohnt, da Hades hod de Unterwejd und da Poseidon as Mea kriagt.
Sei Zeichn is ned nua da Weihnachtsmobart, sondan aa oft da Blitz, den wo ea zwischn seine Grabbla hoit, um eam auf de Eadn z schmeissn, wenn wea wos Bessas do hod oda eam amoi wieda faad is. Außadem schleppt ea an Zepter, an Odla und an Hejm mit se umanda.
Berihmt-berichtigt is sei Haffa an Affärn, de wo er sowoi mit Monna ois aa mit Weiwa ghabt hod. Am Bekanntatsten is de Gschicht, wo ea si in an Ochs vawandelt, um a hibsch Madl, de Eiropa, zu entfiahn und eanara Unschuid zu beraum. Dank eam gibts ned nua an Haffa andana Gedda, sondan aa no a ganze Reih vo Hoibgedda wia in Herakles (Herkules).
Mythos.
Kinda vom Zeus.
Um Weiwa z vafian, hod da Zeus oft a ondane Gstoit ognumma:
Kult.
Vaeat is da Zeis worn ois Oigod, ois denkands Feia, des wo ois duachdringt, ois Voda vo de Gedda und Menschn, ois God vom Weda, ois Schicksoisgod usw. De Epiphanie vom Zeus is imma da Blitz, eppa ban Homer.
Beinama.
Je noch Oart vo da Vaearung hod da Zeus vaschiedane Beinama kriagt, eppa:
Oscham

Oscham oda aa Aschhoam (amtli: Aschheim) is a Gmoa im Landkroas Minga, Regierungsbeziak Obabayern. De liegt im Nordostn vo da Stod, direkt an da Auddoboh A 99.
Gmoagliedarung.
De Gmoa Oscham hod zwoa amdliche Gmoateile:
Gschichd.
Dea Nama Oscham kummt woascheinlich von "ascaim", wos so vui hoasst wia „Hoam bei de Eschn“. De easchte Besiedlung von Oscham war woi in da Bronzezeid. Wos von ganz oide Siedlunga bis heit gfundn wordn is, stammt von 2000 bis 1600 vor Christi. Danoch habn de Keltn in dea La Tène-Zeid dortn und a in Dornach gsiedelt.
As easchte moi glesn hod ma von Oscham in da Lebnsgschichd vom St. Emmeram, de um 770 vom Freisinga Bischof Arbeo gschriebm wordn is. In de Joar 756/757 hods in Oscham a boarische Landessynodn gebn, des war des easchte Moi in Bayern.
Bei da Verwoitungsreform in Bayern 1818 san Oscham und Dornach sejbständige Gmoana worn. 1978 is Dornach mit Oscham zsammaglegt worn.
Polidik.
Buagamoasta.
Thomas Glashauser (CSU)
Woppm.
Des Woppn von da Gmoa Oscham is ausm Joar 1956. Es zoagt an Bam mit zwoa stilisierde Zweigerl vom Voglbialbaam (Eschn); des soi den Oadsnama dostoin. Dea suibeane Hindergrund und de blauen Bladdl simbolisiern, dass Oscham scho lang a enge Freindschaft mit'm boarischen Herzogdum pflegt.
Kuitua.
Musäum.
Gschichdlich-hoamadkundlichs Sammlsuri vo Oscham und Dornach mid archäologischm Sach aus da Gegnd, wos bis zu 32.000 Joar oid is, wia an Stosszahn von am Mammud.
Vakea.
Übern Auddobohring A 99 und de A 94 bist in 15 Minudn am Middlan Ring z'Minga, in 25 Minudn am Marienplotz. Midm Bus, da U-Bahn (2 oda 7) oda da S-Bahn (S2) bist a schnej drin.
Johann Sebastian Bach

Johann Sebastian Bach (*21. Meaz 1685 z Eisenach; † 28. Juli 1750 z Leipzig) woa a deitscha Komponist vom Barock.
Zu seine Lebzeidn wor a a berihmta Orglspuia und Cembalistn. Seine Kompositiona worn do nua a boar Leidln bekannt.
Heit guit da Bach ois oana vo de gresstn Komponistn, dea wo de spadare Musi wesentli beeinflusst hod. Sei Weak gheat heit wejdweit zum Repertoire vo klassischa Musi.
Lem.
Bach is aus a Musikafamilie kema. 1717 is a Hofkapellmoasta in Köthen (Anhalt) worn, seit 1723 wor a ois Thomaskantor in Leipzig. Vaheirat is er in zwoater Ehe seit 1721 mit Anna Magdalena Wilcke gwen. Ea hod 20 mitnand Kinda ghabt, drunta aa bekannte Musika wia da Johann Christian und da Carl Philipp Emanuel Bach.
Weak.
Des is im Bach sei Weaklistn.
"See also "Neumeister Chorales" (BWV 1090–1120) and "Various works" (BWV Anh. 42–46) under" More recent BWV additions.
Chamber music.
Works for solo lute (995–1000).
 
BWV Eagenzunga.
Oaglchorale vo da Neumeistersammlung (BWV 1090–1120).
31 chorale preludes for organ, discovered 1985 in the archives of the Yale University library.
BWV Anh. 42 to BWV Anh. 189 (Appendix).
Zweifehofte Kompositiona.
BWV Anh. 133–150 – pieces for musical clock possibly by Wilhelm Friedemann Bach
Rekonstruiade Konzeate.
Each reconstructed concerto is created after the harpsichord concerto for the presumed original instrument. Such reconstructions are commonly referred to as, for example, BWV 1052R (where the R stands for 'reconstructed').
Literatur.
Für eine um Vollständigkeit bemühte Bibliographie siehe Yo Tomitas „Bach Bibliography“
u. a. sämtliche Werke in der Ausgabe der Bach-Gesellschaft (1851–1899) in einzelnen PDF-Dateien
Ludwig van Beethoven

Ludwig van Beethoven (* 16. Dezemba 1770 z Bonn; † 26. Meaz 1827 z Wean) woa a deitscha Komponist und Pianist vo da Weana Klassik. Ea hod klassische Musik fia Piano, Orchestra und vaschiedane Gruppm vo Instrumentn gspüd. Seine bekauntastn Weake san de dritte ("Eroica"), fümfte, sechste ("Pastorale") und neinte ("Choral") Symphonie, de ochte ("Pathetique") und viazehnte ("Mondscheinssonatn") Klaviaonatn, de Oper "Fidelio" und a s Klaviastickl "Für Elise". In seina Jugend hod a aa vui Klaviakonzeate gem.
1801 hod ba eam a Schwaahearigkeit augfaungt. De Taubheit hod si imma weida vasteakt. 1817 woa ra komplett taub. Obwoi ra kaane Konzerte meah gem hod, hod a weida komponiat. Ea hod sogoa in dea Zeit a boa vo seine gresstn Weake komponiat. Ea zöiht zu de bedeitendstn klassischn Komponistn.
1792 is a noch Wean kumma und is do fian Rest vo seim Lem bliem. Gheirat hod a nia.
Australien

Australien is da gresste Stoot vom australischn Kontinent. Ea is da flächnmäßi sechstgreßte Stoot vu da Eadn. Australien liegt auf da Sidhoibkugl noadwestli vo Neiseeland. Zum Stoot Australien ghern nem da Hauptlandmassn vom Kontinent aa Tasmanien und andare kloane vorglogate Insln. Dazua aa no Insln, de wo weida wegga lieng, wia z. B. de Norfolkinsl, de Kokosinsln und de Weihnochtsinsl.
Gschicht.
De Aboriginals hom scho seit mindestens 50.000 bis 60.000 Joar aufm Kontinent glebt.
De easchte Entdeckung durch an Eiropäa is vo 1292 bekannt. Da Marco Polo hod vo am reichn Land sidle vo Java vazejt.
Ois gsichat guit oba eascht de Entdeckung vo da Kap-York-Hoibinsl duachn Hollända Willem Jansz anno 1606.
Bevejkarung.
Ebba 70 % vo da Bevejkarung stamma vo Eiropäern ob, 20 % vo Asiatn. 2,4 % vo da Bevejkarung bezeichna si sejm ois zmindast teiweis vo indigena Obstammung.
Städt.
Es gibt acht Stadte im Australien mit üba 500.000 Eihwohna; Sydney, Melbourne, Brisbane, Perth, Adelaide, Newcastle, Canberra und da Gold Coast.